b'\n_START_ARTICLE_\nTuscarora Indijanci\n_START_PARAGRAPH_\nTuscarora (Ska-ru\'-re\xe2\x81\xbf).- Pleme i plemenski savez ameri\xc4\x8dkih Indijanaca porodice Iroquoian, nastanjenih do desetih godina 18. stolje\xc4\x87a na podru\xc4\x8dju oko rijeka Neuse, Roanoke, Tar i Pamlico. Tuscarore su se sastojali od 3 plemena, to su: Ka\'te\'nu\'a\'ka\', "People of the submerged pine tree"; Akawantca\'ka\' (\xc4\x8dije je zna\xc4\x8denje nesigurno); i Skaru\'re\xe2\x81\xbf, "hemp gatherers, Apocynum cunnabinum" ili Tuscarora vlastiti. Sva ova plemena \xc5\xbeivjeli su u podru\xc4\x8dju dana\xc5\xa1nje Sjeverne Karoline, gdje su prema Johnu Lawsonu imali 15 \'gradova\', Swanton navodi ne\xc5\xa1to ve\xc4\x87i broj. Ljeta godine 1711. Tuscarore zarati\xc5\xa1e sa naseljenicima, smetalo im je kako bijeli ljudi uni\xc5\xa1tavaju i kr\xc4\x8de \xc5\xa1ume. Rat potraje sve do 1713., kada su napokon pora\xc5\xbeeni, pa odlaze u New York gdje su pod za\xc5\xa1titom Irokeza. Godine 1722. primljeni su kao \xc5\xa1esto pleme u iroke\xc5\xa1ku ligu, tada prozvanom Six Nations. Danas \xc5\xbeive na rezervatima Tuscarora u New Yorku gdje ih 2000. ima oko 1.200 i 1.200 na Six Nations Reserve u Ontariju, Kanada.\n_START_SECTION_\nPovijest\n_START_PARAGRAPH_\nGodine 1712. policija Sjeverne Karoline napada selo Tuscarora ubijaju\xc4\x87i pri tome 300 Indijanaca, dok je nekoliko stotina prodano u roblje. Iste godine Englezi napadaju Neoheroku, glavni grad Tuscarora, spaljuju\xc4\x87i na loma\xc4\x8di 200 Indijanaca, dok je oko tisu\xc4\x87u ubijeno na druge na\xc4\x8dine i porobljeno.\n_START_SECTION_\nSela\n_START_PARAGRAPH_\nSjeverna karolina: Annaooka; Chunaneets; Cohunche; Conauhcare; Contahnah (blizu u\xc5\xa1\xc4\x87a rijeke Neuse); Cotechney (na suprotnoj obali Neuse od Fort Barnwella, oko u\xc5\xa1\xc4\x87a Contentnea Creeka); Coram; Corutra; Harooka; Harutawaqui; Kenta; Kentanuska; Naurheghne; Neoheroka (u okrugu Greene); Nonawharitse; Nursoorooka; Oonossoora; Tasqui; Tonarooka; Torhunte; Tosneoc; Ucouhnerunt (na rijeci Pamlico, mo\xc5\xbeda u blizini Greenville, u okrugu Pitt); Unanauhan._NEWLINE_Kasnija naselja u New Yorku: Canasaraga, na Canaseraga Creek na mjestu sada\xc5\xa1njeg Sullivana; Ingaren; Junastriyo; Jutaneaga; Kanhats; Kaunehsuntahkeh; Nyuchirhaan, kod Lewistona, Niagara County; Ohagi, na zap. strani Genesee Rivera nedaleko Cuylersvillea, Livingston County; Oquaga, na mjestu Colesvillea, Broome County; Oyonwayea, ili Johnson\'s Landing, u Niagara County; Shawiangto, na w. strani rijeke Susquehanna nedaleko Windsora, Broome County; Tiochrungwe; Tuscarora, 3 sela; Ganatisgowa lokacija nepoznata.'